# 

# **Opis predmetu zákazky**

1. Názov predmetu zákazky: „**NL DNS 01/2024\_Chemické výrobky“** Zákazka nie je rozdelená na kategórie.
2. Celková predpokladaná hodnota: 425 218 EUR bez DPH
3. Lehota plnenia: Dynamický nákupný systém (ďalej ako „**DNS**“) sa vytvára na obdobie 48 mesiacov od jeho zriadenia v podmienkach obstarávateľskej organizácie, na zabezpečenie služieb bežne a všeobecne dostupných na trhu.
4. Predmetom zákazky je vytvorenie DNS ktorý bude slúžiť na zadávanie zákaziek na zabezpečenie tovarov (chemických výrobkov) pre výkon bežných opravárenských, údržbových a čistiacich prác pre DPB, a. s.
5. Obstarávateľská organizácia bude vyhlasovať konkrétnu zákazku s použitím DNS na základe Výzvy na predkladanie ponúk (ďalej ako „**Výzva na predkladanie ponúk**“). Presná špecifikácia predmetu zákazky bude uvedená v príslušnej Výzve na predkladanie ponúk v rámci zadávania konkrétnej zákazky.
6. Obstarávateľská organizácia predpokladá zadávanie konkrétnych zákaziek v rámci DNS v dopredu neurčitých, nepravidelných intervaloch, ktoré budú závisieť od aktuálnych potrieb obstarávateľskej organizácie. Objem konkrétnych zákaziek zadávaných v rámci DNS predpokladá obstarávateľská organizácia v rôznom rozsahu podľa aktuálnej potreby v každej konkrétnej zadávanej zákazke v rámci DNS v závislosti od potrieb obstarávateľskej organizácie, podľa podrobného opisu v každej konkrétnej zákazke. Dodávateľ sa zaväzuje, že bude pri plnení predmetu zákazky dodržiavať platnú legislatívu Slovenskej republiky a Európskej únie.
7. Výzva na predkladanie ponúk v rámci zadávania konkrétnej zákazky bude obsahovať potrebné informácie ku konkrétnym požadovaným tovarom a súvisiacim službám, pričom:
   1. lehota dodania konkrétnej zákazky zadávanej v rámci dynamického nákupného systému: do 5 (piatich) pracovných dní od doručenia objednávky
   2. výsledkom konkrétnych zákaziek bude na základe jednotlivých výziev:
      1. rámcová dohoda na dodanie tovaru (na 6 mesiacov) – vzor rámcovej dohody je v prílohe č. 8 týchto súťažných podkladov alebo
      2. objednávka – všeobecné obchodné podmienky sú prílohou č. 7 týchto súťažných podkladov.
8. **V prípade, že si to bude zadávanie konkrétnej zákazky vyžadovať, súčasťou výzvy na predkladanie ponúk bude aj požiadavka na preukázanie oprávnenia a požiadavky, ako napríklad karty bezpečnostných údajov, technického listu, certifikátu, a pod.**